wickkiey/tamil-wikipedia-chunked huggingface dataset:
# எசுபார்டியேட்

## எசுபார்டியேட் வாழ்க்கை முறை

கிமு 6 மற்றும் கிமு 5 ஆம் நூற்றாண்டுகளில், ஸ்பார்டன் அமைப்பு அதன் உச்ச நிலையில் இருந்தது. கிமு 555 இல், எசுபார்த்தா டெகியாவை தோற்கடித்து, அந்த அரசை இதன் கூட்டாளியாக மாற்ற வேண்டிய கட்டாயம் ஏற்பட்டது. கிமு 544 இல், எசுபார்த்தா ஆர்கோசை தோற்கடித்து, பெலொப்பொனேசியாவில் முதன்மையான ஆற்றலாக தன்னை நிலைநிறுத்திக் கொண்டது. 150 ஆண்டுகளுக்கும் மேலாக, எசுபார்த்தா கிரேக்கத்தின் மேலாதிக்க நில சக்தியாக மாறியது, எசுபார்டியேட் ஹாப்லைட்டுகள் இதன் இராணுவத்தின் மையமாக இருந்தனர்.  
நகரத்தின் சமூக அமைப்பைப் பாதுகாக்கும் விதமாக, எலட்களின் எந்தவொரு புரட்சியையும் (பாரம்பரிய காலத்தில் பல முறை நிகழ்ந்தது) எதிர்கொள்ள ஒரு படை தயாராக இருப்பது அவசியமாக இருந்தது. தங்கள் படை பலத்தை உறுதிபடுத்த, எசுபார்டியேட் இளைஞர்கள் ஏழு வயது முதல் முழுக் குடியுரிமை பெறும் முப்பது வயது வரை, படைத்துறைப் பயிற்சியில் ( அகோஜ்) சேர்ந்து பயிற்சி பெற்றனர். அந்த வயதிலிருந்து, அவர்கள் போரிட முடியாத அளவுக்கு வயதாகும் வரை, அவர்கள் தங்கள் படை வீடுகளில் வசித்து வந்தனர். அவர்கள் வெளியே பதுங்கியிருந்தால் மட்டுமே (அவர்களின் மனைவிமார் போன்றோரை) தங்கள் குடும்பங்களைச் சென்று பார்ப்பார்கள். வலுவான, ஆரோக்கியமான பெற்றோரே வலிமையான, ஆரோக்கியமான குழந்தைகளை பெறுவார்கள் என்று எசுபார்த்தன்கள் நம்பியதால், எசுபார்டியேட் பெண்களும், தடகள தகுதியுடன் இருக்கவேண்டும் என்று எதிர்பார்க்கப்பட்டது.  
எசுபார்டியேட்டுகள் போர் வீரத்தை இலட்சியமாக கடைபிடிக்கவேண்டும் என்று எதிர்பார்க்கப்பட்டது. அது டைர்டேயசின் கவிதைகளால் அறியப்படுகிறது. அவர் போரில் வீழ்ந்தவர்களை புகழ்ந்து பாடியும், புறமுதுகிட்டு ஓடியவர்களை ஏளனம் செய்துள்ளார்.  
எசுபார்த்தாவின் தனி அம்சமாக அதன் பொது உணவுச் சலை இருந்தது. முப்பது வயதுக்கு மேல் அறுபது வயதுக்குட்பட்ட எசுபார்டியேட்டுகள் அனைவரும் இதில்தான் உண்ணவேண்டும். ஒவ்வொரு எசுபார்டியேட் ஆடவனுக்கும் நிலமும் அதில் வேலை செய்த ஹெலட்களும் ஒதுக்கப்பட்டனர். போர்த் தொழிலைத் தவிர அவர் எந்த கைத்தொழிலோ அல்லது வணிகமுமோ செய்யாததால் அதுவே அவரகளது வருமானத்திற்கான ஆதாரமாக இருந்தது. அந்த வருமானத்தின் முதன்மைப் பயன்பாடானது, பொது உணவுச் சாலைக்கான தனது பங்கை செலுத்துவதாகும். இந்த நிலுவைத் தொகையைச் செலுத்த முடியாத எந்த ஒரு எசுபார்டியேட்டும் அவரது குமுகாயத்திலிருந்து தரமிறக்கப்பட்டுவார்.  
அரசியல் ரீதியாக, எசுபார்டியேட் ஆடவர் இராணுவ சட்டசபையை உருவாக்கினர். இது அரசர்களுக்கு அடுத்து எசுபார்த்தாவின் மிகவும் சக்திவாய்ந்த நீதிபதிகளான எபோர்களைத் தேர்ந்தெடுக்கும் அமைப்பாகும். மேலும் எசுபார்டியேட்டுகள் கிரிப்டியாவின் மூல ஆதாரமாக இருந்தனர், இது ஒரு வகையான இரகசிய காவல்படை, இது படுகொலை, கடத்தல் போன்ற நடவடிக்கைகளில், ஈடுபட்டு எலட்கள் கிளர்ச்சியில் ஈடுபடுவதை தடுக்க முயன்றது.
# எசுபார்டியேட்

## எசுபார்டியேட்டுகளின் சரிவு

கிமு 5 ஆம் நூற்றாண்டின் பிற்பகுதியிலும் 4 ஆம் நூற்றாண்டின் முற்பகுதியிலும், எசுபார்ட்டியேட் வகுப்பினர் பல காரணங்களினா எசுபார்த்தன் இராணுவ வலிமையுடன் சேர்த்து படிப்படியாக எண்ணிக்கையில் சுருங்கினர். முதலாவதாக, 5 ஆம் நூற்றாண்டின் நடுப்பகுதியில் இருந்து எசுபார்த்ததா அடிக்கடி போர்களில் ஈடுபட்டதால் எசுபார்ட்டியேட் வகுப்பு சிதையத் துவங்கியது. மேலும் எசுபார்டியேட்டுகள் முப்பது வயதுக்குமேல்தான் தாமதமாகத்தான் திருமணம் செய்து கொள்ள வேண்டி இருந்ததால், பிறப்பு விகிதம் குறைவாக இருந்தது. இதனால் இந்த வகுப்பில் இழப்புகளை ஈடுகட்டுவது கடினமாக இருந்தது. போரில் புறமுதுகிடுதல் மற்றும் தாங்கள் உறுப்பினராக உள்ள குமுகாய உணவகங்களுக்கு தங்கள் பங்கை செலுத்த இயலாமை போன்ற பல காரணங்களுக்காக எசுபார்டியேட் அந்தஸ்தில் இருந்து தரமிறக்கப்படுவதற்கான சாத்தியக்கூறுகளும் அந்த சிக்கலை மோசமாக்கின. ஒரு கட்டத்தில் எசுபார்த்தாவில் வணிக நடவடிக்கைகள் பெருகத் தொடங்கியதால், சில எசுபார்டியேட்டுகள் தங்கள் வருமானத்துக்கு ஆதாரமாக இருந்த நிலத்தை விற்றுவிட்டனர். மேலும் மீண்டும் எசுபார்ட்டியேட் அந்தஸ்துக்கு மீண்டும் உயர்வதற்கான தெளிவான விதிகள் எதுவும் அரசியலமைப்பில் சேர்க்கப்படவில்லை என்பதால், எசுபார்ட்டியேட்களின் எண்ணிக்கை படிப்படியாகக் குறைந்தது.  
கிமு 4 ஆம் நூற்றாண்டின் நடுப்பகுதியில், ஸ்பார்ட்டியேட்டுகளின் எண்ணிக்கை வெகுவாகக் குறைந்து வந்தது. இருப்பினும் எசுபார்த்தா கிரேக்கத்தின் பெரும்பகுதியில் தொடர்ந்து ஆதிக்கம் செலுத்திவந்தது. இறுதியாக, கிமு 371 இல் லுக்ட்ராவில், தீப்ஸ் படைகள் எசுபார்த்தன் படையை தீர்க்கமாக தோற்கடித்தது. இப்போரில் 700 பேர் கொண்ட படையில் இருந்த 400 எசுபார்டியேட்கள் கொல்லப்பட்டனர். இந்நிகழ்வு எசுபார்த்தன் படைபலத்தின் முதுகெலும்பை உடைந்தது. கிமு 370 இல், மெசேனியா பகுதி தீப்ஸ் இராணுவத்தால் எசுபார்த்தன் ஆதிக்கத்தில் இருந்து விடுவிக்கப்பட்டது, எலட்களுக்கு விடுதலை அளித்தது போன்றவை எசுபார்த்தன் சமூக அமைப்பின் அடிப்படையை அழித்தது. அதன்பிறகு எசுபார்த்தன் அரசு அதன் முந்தைய சக்தியை பெற முடியாமல் போனது. மேலும் கிமு 3 ஆம் நூற்றாண்டின் பிற்பகுதியில் எசுபார்த்தன் இராணுவம் கிரேக்கத்தில் உள்ள மற்ற படைகளை விட குறிப்பாக எந்த விதத்திலும் உயர்ந்த நிலையை அடையவில்லை.
# தும்பாட் மாவட்டம்

**தும்பாட் மாவட்டம்** (மலாய் மொழி: *Jajahan Tumpat*; கிளாந்தான் மலாய் மொழி: *Ttupak*; ஆங்கிலம்: *Tumpat District*; தாய் மொழி: ตุมปัต; சீனம்: 道北县; ஜாவி: تومڤت ) என்பது மலேசியா, கிளாந்தான் மாநிலத்தில் வடக்குப் பகுதியில், தாய்லாந்து நாட்டிற்கு அருகில் உள்ள ஒரு மாவட்டம்.  
தும்பாட் நகரம் கிளாந்தான் மாநிலத் தலைநகர் கோத்தா பாரு நகரத்தில் இருந்து 15 கி.மீ. தொலைவில் உள்ளது. மலேசியக் கிழக்கு கடற்கரை தொடருந்து சேவையின் (*East Coast Line (Malaysia*) இறுதி முனையில் அமைந்துள்ளது. இந்த மலேசியக் கிழக்கு கடற்கரைதொடருந்துச் சேவை நெகிரி செம்பிலான் மாநிலத்தின் கிம்மாஸ் நகரில் தொடங்குகிறது.
# தும்பாட் மாவட்டம்

## பொது

தும்பாட் நகரம் தாய்லாந்து எல்லையில் கிளாந்தான் மாநிலத்தின் வடக்கில் உள்ளது. இந்த நகரத்தின் மேற்கில் கோலோக் ஆறு; கிழக்கில் கிளாந்தான் ஆறு; தெற்கில் பாசீர் மாஸ், கோத்தா பாரு; மேற்கில் தாய்லாந்து தாக் பாய் மாவட்டம் (*Tak Bai District*) ஆகியவை உள்ளன.
# தும்பாட் மாவட்டம்

## மக்கள் தொகையியல்

2022-ஆண்டு புள்ளிவிவரங்களின்படி, தும்பாட் மாவட்டத்தின் மக்கள்தொகை ஏறக்குறைய 183,100. பெரும்பான்மையான மக்கள் மலேசிய மலாயர் ஆவர். குறிப்பிடத்தக்க அளவில் மலேசிய சயாமியர் (*Malaysian Siamese*); மலேசிய இந்தியர் மற்றும் மலேசிய சீனர் வாழ்கின்றனர்.  
| align=1 | align=வக்காப் பாரு | 29,902 |
| --- | --- | --- |
| align=2 | align=பெங்காலான் கூபோர் | 20,642 |
| align=3 | align=தும்பாட் | 19,896 |
| align=4 | align=சுங்கை பினாங்கு | 16,622 |
| align=5 | align=தெர்பாக் | 16,096 |
| align=6 | align=கெபக்காட் | 14,663 |
| align=7 | align=ஜாலான் பெசார் | 12,595 |
| align=8 | align=பாலேக்பாங் |  |
| align=9 | align=கெலாபோரான் |  |
| align=10 | align=கம்போங் லாவுட் |  |
| align=11 | align=கோக் கெலி |  |
| align=12 | align=பெராங்கான் |  |
| align=13 | align=புனோகான் |  |
| align=14 | align=கெத்திங் |  |
| align=15 | align=மோராக் |  |
| align=16 | align=பாசீர் பெக்கான் |  |
# தும்பாட் மாவட்டம்

## சுற்றுலா

தும்பாட் நகரம், தாய்லாந்து நாட்டிற்கு மிக அருகில் இருப்பதால் அந்த நாட்டின் தாக்கங்கள் அதிகமாக உள்ளன. அந்த வகையில் தும்பாட் மாவட்டத்தில் பல பௌத்த ஆலயங்கள் உள்ளன.  
- மச்சிமாரம் - *Wat Machimmaram*
- வாட் பிரசும்தாட் சனராம் - *Wat Prachumthat Canaram*
- வாட் பிக்குல்தோங் வரராம் - *Wat Phikulthong Vararam*
- வாட் போதிவிகான் - *Wat Phothivihan*
- பந்தாய் ஸ்ரீ தூஜோ - *Pantai Sri Tujuh*
- பந்தாய் சூரி - *Pantai Suri*
- பந்தாய் கெத்திங் - *Pantai Geting*
# தும்பாட் மாவட்டம்

## அரசியல்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்</br>(*Registered Electors*) | **149,371** |  |  |
| வாக்களித்தவர்கள்</br>(*Turnout*) | **106,131** | **70.07%** | **- 9.92%** |
| செல்லுபடி வாக்குகள்</br>(*Total Valid Votes*) | **9.92** | **100.00%** |  |
| கிடைக்காத அஞ்சல் வாக்குகள்</br>(*Unreturned Ballots*) | **281** |  |  |
| செல்லாத வாக்குகள்</br>(*Total Rejected Ballots*) | **1,233** |  |  |
| பெரும்பான்மை</br>(*Majority*) | **34,793** | **33.24%** | **+ 13.03** |
| வெற்றி பெற்ற கட்சி: | **மலேசிய இசுலாமிய கட்சி** |  |  |
| <small>சான்றுகள்: மலேசிய தேர்தல் ஆணையம்</small> </br> | } |  |  |
# தும்பாட் மாவட்டம்

## தும்பாட் மக்களவை வேட்பாளர் விவரங்கள்

**மலேசியப் பொதுத் தேர்தல் 2022**  
| சின்னம் | வேட்பாளர் | கட்சி | <small>செல்லுபடி</small>
வாக்குகள் | கிடைத்த
வாக்குகள் | % | ∆% |
| --- | --- | --- | --- | --- | --- | --- |
| **மும்தாஸ் நவி ** </br> (Mumtaz Md. Nawi) | **மலேசிய இசுலாமிய கட்சி** | **104,659** | **65,426** | **62.51%** | **+ 9.36%** |  |
| சே அப்துல்லா மாட் நவி</br> (Che Abdullah Mat Nawi) | பாரிசான் நேசனல் | - | 30,633 | 29.27% | - 29.27% |  |
| வான் அலமது ஜொகாரி </br>(Wan Ahmad Johari Wan Omar) | பாக்காத்தான் அரப்பான் | - | 7,762 | 7.42% | - 5.48 % |  |
| சே முகமது அசுவாரி </br>(Che Mohamad Aswari Che Ali) | பூமிபுத்ரா கட்சி | - | 593 | 0.57% | + 0.57% |  |
| கைருல் அசுவான் கமருதீன் </br>(Khairul Azwan Kamarrudin) | வாரிசான் | - | 245 | 0.23% | + 0.23% | } |
# தும்பாட் மாவட்டம்

## காலநிலை

தும்பாட் வெப்பமண்டல மழைக்காட்டு காலநிலையைக் கொண்டுள்ளது. பிப்ரவரி முதல் ஏப்ரல் மாதம் வரையில் மிதமான மழையும், மீதமுள்ள மாதங்களில் கனமழையும் பொழிகின்றது.
# ஆர். கோவிந்தராசன்

**ஆர். கோவிந்தராசன்** (*R. Govindarajan*)(பிறப்பு நவம்பர் 23, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கடலூர் மாவட்டம் புதுப்பாளையத்தைச் சார்ந்தவர். கடலூர் புனித ஜோசப் உயர்நிலைப் பள்ளியில் பள்ளிக் கல்வியினை முடித்துள்ளார். கோவிந்தராசன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகக் கடலூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# ஆர். கோவிந்தராசன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | கடலூர் | திமுக | 35,219 | 49.61 | } |
# சியாருடூன் கல்வெட்டு

**சியாருடூன் கல்வெட்டு** அல்லது **சியாருடோன்** அல்லது **சியாம்பியா கல்வெட்டு** (ஆங்கிலம்: *Ciaruteun inscription*; இந்தோனேசியம்: *Prasasti Ciaruteun*) என்பது தருமநகரா இராச்சியத்தின் 5-ஆம் நூற்றாண்டு கல்வெட்டு ஆகும். இது சிசாடேன் ஆற்றின் துணை ஆறான சியாருடூன் ஆறு பாயும் இடத்தில் கண்டுபிடிக்கப்பட்டது.  
இது இந்தோனேசியாவின் மேற்கு சாவகத்தின் பொகோரிலிருந்து சற்று தொலைவில் உள்ளது. இது இந்தோனேசிய வரலாற்றின் ஆரம்பகால இந்து சாம்ராஜ்யங்களில் ஒன்றான தருமநகரா இராச்சிய காலத்தைச் சேர்ந்தது. தருமநகரா இராச்சியத்தை ஆட்சி செய்தவர் பூரணவருமன் என்ற மன்னன் என்று இந்தக் கல்வெட்டு கூறுகிறது.
# சியாருடூன் கல்வெட்டு

## இடம்

சியாருடூன் கல்வெட்டானது இந்தோனேசியாவின், போகோர் ரீஜென்சி, சிபுங்புலாங் மாவட்டத்தில், சியாருடூன் ஈலீர் என்ற சிற்றூரில் 6°31'23,6” அட்சரேகை மற்றும் 106°41'28,2” தீர்க்கரேகையில் அமைந்துள்ளது. இந்த இடம் பொகோர் நகர மையத்திலிருந்து வடமேற்கே சுமார் 19 கிலோமீட்டர் தொலைவில் உள்ளது. இந்த இடம் ஒரு சிறிய மலைப் பகுதியாகும்.  
இது சிசாடேன், சியான்டென் சியாருட்யூன் ஆகிய மூன்று ஆறுகளின் சங்கமம் (சுண்டா : *pasir*) ஆகும். 19-ஆம் நூற்றாண்டு வரை, இந்த இடம் பாசிர் முவாராவின் ஒரு பகுதியாக அறிவிக்கப்பட்டது. இருப்பினும் இன்று இது சிபுங்புலாங் மாவட்டத்தின் ஒரு பகுதியாகும்.  
இந்தக் கல்வெட்டு, உள்நாட்டில் பத்து *காளி* (ஆற்றுக் கல்) என அழைக்கப்படும் ஒரு பெரிய இயற்கையான கல்லில் பொறிக்கப்பட்டுள்ளது. இந்தக் கல் எட்டு டன் எடையும், 200 சென்டிமீட்டர், 150 சென்டிமீட்டர் என்ற நீள அகலம் கொண்டது.
# சியாருடூன் கல்வெட்டு

## இடம்

### படியெடுத்தல்

| 1 | விக்க்ரான்தஸ்யாவனிபதே: |  |
| --- | --- | --- |
| 2 | ஸ்ரீமத: பூர்ணவர்ம்மன: |  |
| 3 | தாருமநகரேந்த்ரஸ்ய |  |
| 4 | விஷ்ணோரிவ பதத்வயம் | } |
# சியாருடூன் கல்வெட்டு

## இடம்

### மொழிபெயர்ப்பு

கல்வெட்டின் இறுதியில் அமைந்துள்ள பாதச்சுவடுகள் அரசனின் அதிகாரத்தைக் குறிக்கிறது. இந்து கடவுளான விஷ்ணுவின் பாதங்களுடன் பூரணவருமனின் பாதங்களை ஒப்பிட்டு, பூரணவருமனால் வணங்கப்படும் முக்கிய தெய்வம் விஷ்ணு என்பதைக் குறிக்கிறது.  
மேலும் பூரணவருமனின் ஆட்சி அதிகாரத்தைக் கொண்டு காக்கும் கடவுளான விஷ்ணுவைப் போன்று மக்களைக் காப்பவர் என ஒப்பிடுவதாக உள்ளது. அந்த இடத்தில் கால் பாதச்சுவடுகளைப் பயன்படுத்துவது நம்பகத் தன்மையின் அடையாளமாக இருக்கலாம்.
# சோடியம் பெண்டாபோரேட்டு

**சோடியம் பெண்டாபோரேட்டு** (*Sodium pentaborate*) என்பது சோடியம், போரான் மற்றும் ஆக்சிசன் ஆகிய தனிமங்கள் சேர்ந்து உருவாகும் ஒரு வேதியியல் சேர்மம் ஆகும். NaB<sub>5</sub>O<sub>8</sub> என்ற மூலக்கூற்று வாய்ப்பாட்டால் இது விவரிக்கப்படுகிறது. இருசோடியம் டெக்காபோரேட்டு (Na<sub>2</sub>B<sub>10</sub>O<sub>16</sub>) என்ற பெயராலும் இதை அழைக்கலாம். ஒளிபுகும் தன்மை கொண்ட நிறமற்ற இப்படிகத் திண்மம் நீரில் கரையக்கூடியதாகும்.  
Na<sub>2</sub>B<sub>10</sub>O<sub>16</sub>·nH<sub>2</sub>O (n = 4  
</references>
# வீ. சா. இளஞ்செழியன்

**வீ. சா. இளஞ்செழியன்** (*V. S. Ilanchezhiyan*)(30 செப்டம்பர், 1937-14 செப்டம்பர் 1990) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் புதுக்கோட்டை மாவட்டம் கீரனூரைச் சார்ந்தவர். கீரனூரில் பள்ளிக் கல்வியினை இளஞ்செழியன் முடித்துள்ளார். இவர், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக விராலிமலை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# வீ. சா. இளஞ்செழியன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | விராலிமலை | திமுக | 41,813 | 55.54 | } |
# கோ. செபமலை

**கோ. செபமலை** (*G. Jebamalai*)(பிறப்பு சூலை 28, 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கடலூர் மாவட்டம் அ. களத்தூரைச் சார்ந்தவர். இவர் விருத்தாசலத்தில் உள்ள உயர்நிலைப் பள்ளியில் பள்ளிக் கல்வியினை முடித்துள்ளார். செபமலை, திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மங்களூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# கோ. செபமலை

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | மங்களூர் | திமுக | 32,612 | 52.24 | } |
# கி. செயராமன்

**கி. செயராமன்** (*K. Jayaraman*)(பிறப்பு திசம்பர் 21, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் குகைப் பகுதியினைச் சார்ந்தவர். இவர் சேலம் ஊராட்சி உயர்நிலைப் பள்ளியிலும் சேலம் ஊராட்சிக் கல்லூரியிலும் கல்வி பயின்றுள்ளார். செயராமன், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக சேலம்-I சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# கி. செயராமன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | சேலம்-I | திமுக | 46,776 | 57.92 |  |
| 1971 | சேலம்-I | திமுக | 46,262 | 50.92 | } |
# சேத்-பெரிப்சென்

**சேத்-பெரிப்சென்** (**Seth-Peribsen**), பண்டைய எகிப்தை (கிமு 2890 முதல் கிமு 2686 முடிய) ஆண்ட இரண்டாம் வம்சத்தின் 9வது மன்னர் ஆவார். இவரது ஆட்சிக் காலம் உறுதியாக அறியப்படவில்லை.  
மன்னர் சேத்-பெரிப்சென்னின் கல்லறை அபிதோஸ் நகரத்தில் நல்ல நிலையில் 1898-ஆம் ஆண்டில் கண்டுபிடிக்கப்பட்டது.
# சேத்-பெரிப்சென்

## இதனையும் காண்க

- பண்டைய எகிப்திய மன்னர்களின் பட்டியல்
- எகிப்தின் இரண்டாம் வம்சம்
- பண்டைய எகிப்திய அரசமரபுகள்
# கு. காமாட்சி

**கு. காமாட்சி** (*K. Kamatchi*)(14 செப்டம்பர், 1929-21 சூன் 1990) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் திருவெறும்பூர் பகுதியினைச் சார்ந்தவர். இவர் லால்குடி மற்றும் திருச்சிராப்பள்ளியில் உள்ள உயர்நிலைப் பள்ளிகளில் பள்ளிக் கல்வியினைப் பயின்றார். காமாட்சி, திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக திருவெறும்பூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# கு. காமாட்சி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | திருவெறும்பூர் | திமுக | 43,233 | 51.31 | } |
# எம். ஆர். கண்ணன்

**எம். ஆர். கண்ணன்** (*M. R. Kannan*)(பிறப்பு 1922) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். செங்கல்பட்டு மாவட்டத்தில் பிறந்த கண்ணன், சென்னை மாவட்டம் சென்னை அண்ணாபிள்ளை தெருவில் வசித்து வந்தார். இவர் எம். பி. யூ. உயர்நிலைப் பள்ளியிலும் சென்னை, இந்து இறையியல் உயர்நிலைப் பள்ளியிலும் கல்வி பயின்றுள்ளார். இவர், திராவிட முன்னேற்றக் கழக உறுப்பினர் ஆவார். கண்ணன் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக பேசின்பிரிட்ஜ் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# எம். ஆர். கண்ணன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | பேசின்பிரிட்ஜ் | திமுக | 40,109 | 52.38 |  |
| 1971 | பேசின்பிரிட்ஜ் | திமுக | 48,959 | 55.39 | } |
# கோகோ ஆறு

**ரியோ செகோவியா**, **கேப் ஆறு**, அல்லது **யாரா ஆறு**, என்பது வடக்கு நிகரகுவா மற்றும் தெற்கு ஒண்டுராசின் எல்லையில் அமைந்துள்ள ஒரு ஆறாகும். இது 841 கி. மீ (523 மைல்) நீளம் கொண்ட மத்திய அமெரிக்க குறுநில இணைப்புப் பகுதிக்குள் முழுவதுமாக ஓடும் மிக நீளமான ஆறாகும்  
பான் அமெரிக்கன் நெடுஞ்சாலை நிகரகுவாவைக் கடக்கும் இடத்திற்கு அருகிலுள்ள சோமோட்டோ கனியன் தேசிய நினைவுச்சின்னத்தில் இந்த நதி உருவாகிறது, மேலும் 841 கி. மீ (523 மைல்) தொலைவிற்குத் தாழ்வான மலைப்பாங்கான நிலப்பரப்பில் பாய்கிறது. கரீபியன் கடலுக்குள் கபோ கிராசியாஸ் அ டியோஸ் என்ற இடத்தில் உட்புகுகிறது. இடைப்பகுதி மற்றும் தாழ் பகுதிகள் ஹோண்டுராஸ்-நிகரகுவா எல்லையை உருவாக்குகின்றன.  
செப்டம்பர் 7, 2007 அன்று, வகை 5 ஃவீலிக்ஸ் சூறாவளி கரையைக் கடந்து இரண்டு நாட்களுக்குப் பிறகு ரியோ கோகோ சாதாரண நிலையை விட 11 மீட்டர்கள் (36 அடி) அளவு உயர்ந்து இருப்பதாக முக்கிய சர்வதேச செய்தி நிறுவனமான வயர் தெரிவித்தது.
# அர்சூன்பாய் படேல்

**அர்சூன்பாய் படேல்** ஒரு இந்திய அரசியல்வாதி. இவர் 1989 ஆம் ஆண்டில் ஜனதா தளத்தின் உறுப்பினராக குஜராத்தில் உள்ள புல்சரில் இருந்து இந்திய நாடாளுமன்றத்தின் கீழவையான மக்களவை உறுப்பினராக இருந்தார். இவர் கிராமப்புற மேம்பாட்டில் ஆர்வம் கொண்டிருந்தார். இளைஞர்களை ஒருங்கிணைத்து பின்தங்கிய பகுதிகளில் உள்ள மக்களிடம் சமூகப் பொருளாதார கல்வி மேம்பாட்டு முன்னேற்றப் பணிகளில் ஈடுபடச் செய்தார்.
# கல்வி சுதந்திர நாள்

**கல்வி சுதந்திர நாள்** (Education Freedom Day) என்பது 2013 இல் *டிஜிட்டல் சுதந்திர அறக்கட்டளையால்* தொடங்கப்பட்ட ஒரு அனைத்துலக நிகழ்வாகும். இது ஆண்டுதோறும் மார்ச் 21 அன்று கடைபிடிக்கப்படுகிறது. இது மென்பொருள் சுதந்திர நாள், வன்பொருள் சுதந்திர நாள் மற்றும் கலாச்சார சுதந்திர நாள் ஆகியவற்றைப் போன்றது ஆகும். இதன் குறிக்கோள் கட்டற்ற மென்பொருள் மற்றும் கல்விக்கான இலவச கல்வி வளங்களைப் பயன்படுத்துவதன் நன்மைகள் பற்றிய அறிவையும் விழிப்புணர்வையும் பரப்புவதாகும்.
# கல்வி சுதந்திர நாள்

## வரலாறு

முதல் கல்வி சுதந்திர நாள் ஜனவரி 17, 2013 அன்று கடைபிடிக்கப்பட்டது. இருப்பினும், சீனப் புத்தாண்டு மற்றும் பள்ளிகள் மூடப்படும் கோடை விடுமுறைகள் போன்ற உள்ளூர் விடுமுறைகளுடன் பொருந்தாததால், அந்த நாள் பின்னர் மாற்றப்பட்டது. தற்போது மார்ச் மாதத்தில் கடைபிடிக்கப்படுகிறது. 2016 ஆம் ஆண்டில், மார்ச் 21 இல் கடைபிடிக்கப்பட்டது.  
இந்த நிகழ்விற்கான ஒருங்கிணைப்புப் பணிகள் உலகெங்கிலும் உள்ள தன்னார்வலர்களால் மேற்கொள்ளப்படுகிறது. உள்ளூர் கல்விச் சமூகங்களுக்கு பயனளிக்கும் நிகழ்வுகளை ஒழுங்கமைக்க தன்னார்வலர்கள் ஊக்குவிக்கப்படுகிறார்கள்.
# மா. வெ. கரிவேங்கடம்

**மா. வெ. கரிவேங்கடம்** (*M. V. Karivengadam*)(பிறப்பு சூலை 5, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தர்மபுரி மாவட்டம் பாலக்கோடு பகுதியினைச் சார்ந்தவர். இவர் தர்மபுரி கழக உயர்நிலைப் பள்ளியிலும் சேலம் ஊராட்சிக் கலைக் கல்லூரியிலும் சென்னை, சென்னை சட்டக் கல்லூரியிலும் பள்ளி மற்றும் கல்லூரி கல்வியினைப் பயின்றுள்ளார். வழக்குரைஞரான கரிவேங்கடம், திராவிட முன்னேற்றக் கழக உறுப்பினர் ஆவார். இவர் 1962 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக முறையே பென்னாகரம் மற்றும் பாலக்கோடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# மா. வெ. கரிவேங்கடம்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1962 | பென்னாகரம் | திமுக | 26,911 | 51.70 |  |
| 1971 | பாலக்கோடு | திமுக | 32,378 | 48.48 | } |
# சோ. கருணைநாதன்

**சோ. கருணைநாதன்** (*J Karunainathan*)(பிறப்பு மார்ச்சு 16, 1928) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் நீலகிரி மாவட்டம் தின்னியூர் பகுதியினைச் சார்ந்தவர். இவர் ஜக்கனாரை அரசு உயர்நிலைப் பள்ளியில் கல்வி பயின்றுள்ளார். கருணைநாதன் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக குன்னூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# சோ. கருணைநாதன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | குன்னூர் | திமுக | 33,451 | 58.15 | } |
# புருசோத்தமன் மாவலங்கர்

**புருசோத்தம் கணேஷ் மாவலங்கர்** (3 ஆகஸ்ட் 1928, அகமதாபாத் &ndash; 14 மார்ச் 2002, அகமதாபாத் ) ஒரு இந்திய அரசியல் விஞ்ஞானி, கல்வியாளர் மற்றும் இரண்டு முறை தொடர்ந்து சுயேட்சை நாடாளுமன்ற உறுப்பினராக இருந்தார்.  
மாவலங்கர் மக்களவையின் முதல் சபாநாயகர் கணேஷ் வாசுதேவ் மாவலங்கரின் மகன் ஆவார். 1972 ஆம் ஆண்டில், குஜராத் மாநிலத்தில் உள்ள அகமதாபாத் தொகுதியில் இருந்து இடைத்தேர்தலில் 5வது மக்களவைக்கு தேர்ந்தெடுக்கப்பட்டார். 1977 ஆம் ஆண்டில், குஜராத்தில் உள்ள காந்திநகரில் இருந்து ஜனதா கட்சியின் சார்பில் போட்டியிட்டு ஆறாவது மக்களவைக்கு மீண்டும் தேர்ந்தெடுக்கப்பட்டார். 1980 தேர்தலில் காந்திநகர் தொகுதியில் தோல்வியடைந்தார். மாவலங்கர் 14 மார்ச் 2002 இறந்தார்.
# புருசோத்தமன் மாவலங்கர்

## ஹரோல்ட் லாஸ்கி நிறுவனம்

புருசோத்தம் கணேஷ் மாவலங்கர் (அண்ணா சாஹேப்) இங்கிலாந்தில் ஹரோல்ட் லாஸ்கியின் வழிகாட்டுதலின் கீழ் படித்தார் மற்றும் 1954 ஆம் ஆண்டில் அகமதாபாத்தில் ஹரோல்ட் லாஸ்கி அரசியல் அறிவியல் நிறுவனத்தை நிறுவினார்.  
இந்த நிறுவனம் அரசியல் அறிவியலில் ஏராளமான பத்திரிகைகள் மற்றும் புத்தகங்களை வெளியிட்டது.
# புருசோத்தமன் மாவலங்கர்

## அவசரநிலைக்கு எதிரான போராட்டம்

புருசோத்தம் மாவலங்கர் இந்திரா காந்தி தேசிய அவசரகால நிலையை விதித்தபோது சுயேச்சை நாடாளுமன்ற உறுப்பினராக இருந்தார். எதிர்கட்சி நாடாளுமன்ற உறுப்பினர்கள் சூலை 23 அன்று நாடாளுமன்ற அமர்வை புறக்கணித்தனர் அல்லது சிறையில் அடைக்கப்பட்டனர், மாவலங்கர் அவரது குடும்பத்தின் தகுதி நிலை காரணமாக கைது செய்யப்படவில்லை (அவரது தந்தை கணேஷ் வாசுதேவ் மவலங்கர் மக்களவையின் முதல் சபாநாயகர் ஆவார்). மாவலங்கர் நாடாளுமன்ற அமர்வில் கலந்து கொண்டு அவசரநிலைக்கு எதிர்ப்பு தெரிவித்தார்.
# சித்தார்த் படேல்

**சித்தார்த் சிமன்பாய் படேல்** (Siddharth Chimanbhai Patel) குஜராத்தைச் சேர்ந்த இந்திய அரசியல்வாதி ஆவார். இவர் 1998 முதல் 2002 வரை மற்றும் 2007 முதல் 2012 வரை தபோயிலிருந்து இந்திய தேசிய காங்கிரசின் சட்டப்பேரவை உறுப்பினராக இருந்தார். இவர் குஜராத் முன்னாள் முதல்வர் சிமன்பாய் படேலின் மகன் ஆவார். இவர் குஜராத் பிரதேச காங்கிரசு கமிட்டியின் முன்னாள் தலைவரும் ஆவார்.  
இவர் 2012 குஜராத் சட்டப் பேரவைத் தேர்தலிலும், 2017 ஆம் ஆண்டு தேர்தலிலும் தபோய் தொகுதியிலும் தோல்வியடைந்தார். இவர் 2017 ஆம் ஆண்டில் பாரதிய ஜனதா கட்சி வேட்பாளர் ஷைலேஷ் மேத்தாவிடம் தோல்வியடைந்தார்.
# ஜோதிந்ர நாத் தீக்சித்

**ஜோதிந்திர நாத் தீட்சித்** (Jyotindra Nath Dixit) (8 ஜனவரி 1936 - 3 ஜனவரி 2005) ஒரு இந்திய இராஜதந்திரி ஆவார், இவர் வெளியுறவுச் செயலாளராக (1991-1994) பணியாற்றினார், வெளியுறவு அமைச்சகத்தின் உயர் அதிகாரியாக இருந்தார். இவர் இறக்கும் போது, பிரதமர் மன்மோகன் சிங்கின் தேசிய பாதுகாப்பு ஆலோசகராக (இந்தியா) இருந்தார் மற்றும் பாக்கித்தான் மற்றும் சீனாவுடனான மோதல்களில் ஒரு பேச்சுவார்த்தையாளராக இவரது பங்கிற்காக மிகவும் நினைவுகூரப்படுகிறார்.
# ஜோதிந்ர நாத் தீக்சித்

## ஆரம்ப வாழ்க்கை மற்றும் கல்வி

பிரபல மலையாள எழுத்தாளர் முன்ஷி பரமு பிள்ளை மற்றும் ரெத்னமாயி தேவி ஆகியோருக்கு சென்னையில் பிறந்தார். சுதந்திரப் போராட்ட வீரரும் பத்திரிகையாளருமான அவரது மாற்றாந்தாய் சீதாராம் தீட்சித் என்பவரிடமிருந்து *தீட்சித்* என்ற குடும்பப் பெயரைப் பெற்றார்.  
மத்திய இந்தியா, ராஜஸ்தான் மற்றும் டெல்லியில் பள்ளிப்படிப்பை முடித்தார். அதன்பிறகு அவர் ஜாகிர் உசேன் கல்லூரியில் ( டெல்லி பல்கலைக்கழகம் ) (1952 தொகுதி) தத்துவம், பொருளாதாரம் மற்றும் அரசியல் அறிவியலில் இளங்கலை ஹானர்ஸ் பட்டம் பெற்றார், பின்னர் டெல்லி பல்கலைக்கழகத்தில் சர்வதேச சட்டம் மற்றும் சர்வதேச உறவுகளில் முதுகலைப் பட்டம் பெற்றார். மேலும் தற்போது ஜவஹர்லால் நேரு பல்கலைக்கழகத்தின் ஒரு பகுதியான முனைவர் பட்டத்திற்கான படிப்பைத் தொடர்ந்தார்.
# ஜோதிந்ர நாத் தீக்சித்

## தொழில் வாழ்க்கை

' தேசிய பாதுகாப்பு ஆலோசகராக ' பொறுப்பேற்க, தெற்கு சவுக்கத்திற்கு வந்த ஸ்ரீ ஜே. என். தீட்சித்]]
இவர் 1958 ஆம் ஆண்டில் இந்திய வெளியுறவுச் சேவையில் சேர்ந்தார். ஆஸ்திரியாவின் வியன்னாவில் பணியாற்றினார். அதன் விடுதலைக்குப் பிறகு வங்காளதேசத்திற்கான இந்தியாவின் துணை உயர் ஆணையராக (1971-74) ஆனார். பின்னர், இவர் டோக்கியோ மற்றும் வாஷிங்டனில் உள்ள தூதரகங்களில் துணைத் தூதராக பணியாற்றினார். தொடர்ந்து சிலி, மெக்சிகோவில் (1960-1961 3வது செயலாளர்), ஜப்பான், ஆஸ்திரேலியா, ஆப்கானிஸ்தான் (1980-85) ஆகிய நாடுகளில் வெளியுறவுத் துறையில் பணியாற்றினார்; பின்னர் உயர் ஆணையராக இலங்கை (1985-89) மற்றும் பாக்கித்தான் (1989-91) ஆகிய நாடுகளில் பணியாற்றினார். இவர் பூட்டானில் இந்திய உதவி அலுவலகத்தின் தலைமை நிர்வாகியாக இருந்தார்.  
பின்னர் இவர் 1991 முதல் இந்திய வெளியுறவுச் செயலாளராக பணியாற்றினார், இறுதியில் 1994 ஆம் ஆண்டில் அரசுப் பணியில் இருந்து ஓய்வு பெற்றார். ஐக்கிய நாடுகள் சபையின் உறுப்பு அமைப்புகளான ஐக்கிய நாடுகள் தொழில் மேம்பாட்டு நிறுவனம், ஐக்கிய நாடுகள் கல்வி, அறிவியல், பண்பாட்டு நிறுவனம், பன்னாட்டுத் தொழிலாளர் அமைப்பு மற்றும் அணிசேரா இயக்கம் ஆகியவற்றில் இந்தியாவின் பிரதிநிதியாகவும் இருந்தார். இவர் முதல் தேசிய பாதுகாப்பு ஆலோசனைக் குழுவில் உறுப்பினராகவும் இருந்தார். பல நூல்களின் ஆசிரியராகவும் இருந்தார். அவர் 1987 இல் கொழும்பில் உயர் ஆணையராக இருந்த போது தான் இந்தியா இலங்கை அரசாங்கத்துடன் ஒரு ஒப்பந்தத்தில் கையெழுத்திட்டது. இன நெருக்கடியின் உச்சத்தில் தீவு தேசத்தில் உள்ள தமிழர் பகுதிக்கு இந்திய அமைதி காக்கும் படையை அனுப்பியது.  
இவர் 2004 ஆம் ஆண்டில் தேசிய பாதுகாப்பு ஆலோசகராக வெற்றி பெற்றார். சர்வதேச மற்றும் பிராந்திய விவகாரங்கள் பற்றிய அவரது எழுத்தாக்கங்கள், *அவுட்லுக்* மற்றும் *இந்தியன் எக்சுபிரசு* உட்பட பல்வேறு வெளியீடுகளில் தொடர்ந்து வெளிவந்தன மேலும் பல கல்வி நிறுவனங்களில் வருகை விரிவுரையாளராக இருந்தார்.
# ஜோதிந்ர நாத் தீக்சித்

## தனிப்பட்ட வாழ்க்கை மற்றும் இறப்பு

ஜே. என். தீட்சித், 3 ஜனவரி 2005 அன்று, புது தில்லியில், மாரடைப்பால் இறந்தார். இவர் விஜய லக்ஷ்மி தீட்சித் (நீ சுந்தரம்) என்பவரை மணந்து ஐந்து குழந்தைகளைப் பெற்றிருந்தார். அசோக் தீட்சித் மந்தாகினி தீட்சித்தை (நீ ஹல்திபுர்கர்) மணந்தார், ராகுல் தீட்சித் ரூபா தீட்சித்தை (நீ தக்கர்) மணந்தார், ஆபா தீட்சித் வி.பி (ஆனந்த்) தாவ்லே, தீபாவை மணந்தார். தீட்சித் ராஜீவ் ஷக்தேர் மற்றும் 2002 ஆம் ஆண்டில் இறந்த மறைந்த துருவ் தீட்சித் ஆகியோரை மணந்தார். இவரது பேரக்குழந்தைகள் சங்கமித்ரா தீட்சித், சுமிரன் மற்றும் சாகிரி தீட்சித், ஜெய்தேவ் மற்றும் அபிஷேக் தவ்லே மற்றும் வசுதா ஷக்தேர் ஆவர். பதவியில் இருந்தபோது இறந்த முதல் தேசிய பாதுகாப்பு ஆலோசகர் இவர்தான்.
# ஜோதிந்ர நாத் தீக்சித்

## விருதுகளும் கௌரவங்களும்

இந்தியாவின் குடிமக்களுக்கான இரண்டாவது உயரிய விருதான பத்ம விபூசண் 2005 ஆம் ஆண்டில் மரணத்திற்குப் பின் வழங்கப்பட்டது.
# தனஞ்சய் முண்டே

**தனஞ்சய் பண்டித்ராவ் முண்டே** (*Dhananjay Munde*)(பிறப்பு 15 சூலை 1975) ஒரு இந்திய அரசியல்வாதி ஆவார். இவர் தற்போது தேசியவாத காங்கிரசு கட்சியின் உறுப்பினராக உள்ளார். மேலும் உத்தவ் தாக்கரேவின் மகாராஷ்டிர மாநில அரசாங்கத்தில் ஆய அமைச்சராக நியமிக்கப்பட்டார்.
# தனஞ்சய் முண்டே

## ஆரம்ப கால வாழ்க்கை மற்றும் கல்வி

முண்டே 1975ஆம் ஆண்டு சூலை 15 அன்று நாத்ரா, பார்லி வைஜ்நாத், பீட் என்ற இடத்தில் வஞ்சாரி குடும்பத்தில் பிறந்தார். முண்டேவின் குடும்பம், தாயார் ருக்மணி முண்டே, மனைவி ராஜ்ஸ்ரீ முண்டே மற்றும் மகள் ஆதிஸ்ரீ முண்டே ஆகியோரைக் கொண்டதாகும்.
# தனஞ்சய் முண்டே

## அரசியல் வாழ்க்கை

முண்டே 2019ஆம் ஆண்டு நடைபெற்ற மகாராட்டிரா சட்டமன்றத் தேர்தலில் பார்லி தொகுதியில் போட்டியிட்டு வெற்றி பெற்றார். இவர் பீட் மாவட்டத்தின் பாதுகாவலர் அமைச்சராகவும், மகாராட்டிரா மாநிலத்தின் சமூக நீதி மற்றும் சிறப்பு உதவி அமைச்சராகவும் உள்ளார். 24 திசம்பர் 2019 முதல், சமூக நீதி மற்றும் சிறப்பு உதவி அமைச்சராகவும் உள்ளார். முன்னதாக, இவர் மகாராட்டிர சட்ட மேலவையில் எதிர்க்கட்சித் தலைவராக இருந்துள்ளார்.
# தனஞ்சய் முண்டே

## தனிப்பட்ட வாழ்க்கை

தனஞ்சய் முண்டே, ராஜ்ஸ்ரீ முண்டேவை மணந்தார்.
# தனஞ்சய் முண்டே

## தனிப்பட்ட வாழ்க்கை

### சர்ச்சை

சனவரி 2021-ல், பாடகி ரேணு சர்மாவால் முண்டே மீது கற்பழிப்பு புகார் பதிவு செய்யப்பட்டது. பின்னர் இப்புகார் திரும்பப் பெறப்பட்டது. முண்டே கற்பழிப்பு குற்றச்சாட்டுகளை மறுத்தார் மற்றும் பதவி விலக எதிர்க்கட்சிகள் விடுத்த கோரிக்கைகளை நிராகரித்தார். ஒரு செய்திக்குறிப்பில், முண்டே ரேணு சர்மாவின் சகோதரி கருணா சர்மாவுடன் உறவில் இருப்பதாகவும், இந்த உறவின் மூலம் இரண்டு குழந்தைகள் இருப்பதாகவும், இது குறித்து தனது மனைவி மற்றும் குடும்பத்தினருக்குத் தெரியும் என்றும் கூறினார்.
# தனஞ்சய் முண்டே

## இதனையும் காண்க

- கோபிநாத் முண்டே
# இரட்டை வால் தேன்சிட்டு

**இரட்டை வால் தேன்சிட்டு** (*Fork-tailed Sunbird*)(*ஏதோபைகா கிறிசுடினே*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் முதன்முதலில் 1869-ல் இராபர்ட் சுவைன்கோவால் விவரிக்கப்பட்டது.
# இரட்டை வால் தேன்சிட்டு

## பரவல்

இரட்டை வால் தேன்சிட்டு சீனா, ஆங்காங், லாவோஸ் மற்றும் வியட்நாமில் காணப்படுகிறது.
# இரட்டை வால் தேன்சிட்டு

## வாழிடம்

இரட்டை வால் தேன்சிட்டின் இயற்கை வாழிடம் மிதவெப்பமண்டல அல்லது ஈரமான தாழ் நில காடுகள் ஆகும். இந்த சிறிய பறவைகள், வளைந்த அலகினைக் கொண்டது. இதனுடைய ஒலி மென்மையானது. இந்த பறவையின் படம் ஆங்காங்கில் மிகவும் பொதுவாகப் பயன்படுத்தப்படும் தபால் தலையில் அச்சிடப்பட்டுள்ளது.
# அக்காபா

**அக்காபா** (**Aqaba**) , ) ஜோர்டான் நாட்டின் தெற்கில் அக்காபா வளைகுடாவிடல் அமைந்த ஒரே துறைமுக நகரம் மற்றும் அக்காபா மாகாணத்தின் தலைநகரம் ஆகும்.144.8 சதுர கிலோ மீட்டர் பரப்பளவில் அமைந்த அக்காபா நகரத்தின் மக்கள் தொகை 1,48,398 ஆகும்.அக்காபா துறைமுகம் ஜோர்டான் நாட்டின் ஏற்றுமதி மற்றும் இறக்குமதி வணிகத்தின் முக்கிய மையமாக விளங்குகிறது.  
மேற்காசியா மற்றும் ஆப்பிரிக்காவிற்கு இடையே செங்கடலின் வடகிழக்கு முனையில் அக்காபா வளைகுடாவில் அமைந்த புவிசார் அரசியல் கேந்திரியமாக அக்காபா நகரம் உள்ளது.
# அக்காபா

## பொருளாதாரம்

அக்காபா துறைமுக நகரம் சிறப்பு பொருளாதார மண்டலமாக நிர்வகிக்கப்படுகிறது. இந்நகரம் தொழில் மற்றும் சுற்றுலாத் தலமாக உள்ளது.
|-
!
!
! அக்காபா நகரம் (2007)
! ஜோர்டான் (2004 கணக்கெடுப்பு)
|-
|| 1 || மொத்த மக்கள் தொகை ||98,400 ||5,350,000
|-
|| 2 || மக்கள் தொகை வளர்ச்சி விகிதம் || 4.3% || 2.3%
|-
|| 3 || பாலின விகிதம் || 56.1 to 43.9 || 51.5 to 48.5
|-
|| 4 || ஜோர்டான் & வெளிநாட்டு மக்கள் விகிதம்||82.1 to 17.9 || 93 to 7
|-
|| 5 || வீடுகளின் எண்ணிக்கை|| 18,425 || 946,000
|-
|| 6 || ஒரு வீட்டில் வாழும் நபர்கள் || 4.9 || 5.3
|-
|| 7 || 15 வயதிற்குட்பட்டவர்களின் விழுக்காடு || 35.6% || 37.3%
|-
|| 8 || 65 வயதிற்கு மேற்பட்டவர்களின் விழுக்காடு || 1.7% || 3.2%
|}
# போகொல் தேன்சிட்டு

**போகொல் தேன்சிட்டு** (*ஏதோபைகா டெக்கோரோசா*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது போகொல் தீவில் (பிலிப்பீன்சு) மட்டுமே காணப்படும் அகணிய உயிரி.  
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# மணிலால் வகேலா

**மணிலால் ஜெதாபாய் வகேலா** (*Manilal Vaghela*) குஜராத்தைச் சேர்ந்த இந்திய அரசியல்வாதி ஆவார்.
# மணிலால் வகேலா

## அரசியல் வாழ்க்கை

இந்திய தேசிய காங்கிரசின் வேட்பாளராக வகேலா 2012ஆம் ஆண்டில் வட்காமிலிருந்து குஜராத் சட்டமன்ற உறுப்பினராகத் தேர்ந்தெடுக்கப்பட்டார். 2017 குஜராத் சட்டப் பேரவைத் தேர்தலில் வடகாமிலிருந்து சுயேச்சை வேட்பாளரான ஜிக்னேஷ் மேவானியை இந்திய தேசிய காங்கிரசு ஆதரித்தபோது, இவர் இடார் தொகுதியில் இந்திய தேசிய காங்கிரசின் வேட்பாளராகப் போட்டியிடக் கேட்டுக்கொள்ளப்பட்டார். இங்கு இவர் தோற்கடிக்கப்பட்டார். இவர் நவம்பர் 2021-ல் இந்திய தேசிய காங்கிரசிலிருந்து விலகினார். ஏப்ரல் 2022-ல் பாரதிய ஜனதா கட்சியில் சேர்ந்தார்.
# தொட்டஹூண்டி நிசீதிகை கல்வெட்டு

**தொட்டஹூண்டி நிசீதிகை கல்வெட்டு** (*Doddahundi nishidhi inscription*) என்பது கர்நாடக மாநிலத்தின், மைசூர் மாவட்டம், திருமாக்கூடல் நரசிபுரம் வட்டம், தொட்டஹூண்டி குக்கிராமத்திலிருந்து கண்டறியப்பட்ட வீரக்கல் எனப்படும் நடுகல் ஆகும். இந்த வீரக்கல்லில் தேதியிடப்படாத பழைய கன்னட மொழியில் பொறிக்கப்பட்டுள்ள கல்வெட்டு கண்டறியப்பட்டுள்ளது. வரலாற்று ஆசிரியர்களான ஃப்ளீட், ஜே.எஃப், சர்மா, ஐ.கே, ரைஸ், ஈ.பி. ஆகியோர் இக்கல்வெட்டின் காலம் கி.பி. 840 அல்லது 869 என்று கணித்துள்ளனர்.
# தொட்டஹூண்டி நிசீதிகை கல்வெட்டு

## நிசீதிகை

சமணத் துறவிகள் வாழ்ந்த குகைப்பள்ளிகள் பாழி, பள்ளி, அதிட்டானம் என்று பெயர் பெற்றன. சமண சமயத்தில், நிசீதிகை (நிசிதி, நிசிதியா, நிசாதி, என்று பல பெயர்கள் உள்ளன) என்பது ஒரு சமணத் துறவி, அரசன் அல்லது அரசி போன்றோர் தாமாக சல்லேகனை நோன்பிருந்து உயிர் துறந்த இடம் அல்லது தகனம் செய்யப்பட்ட இடம் அல்லது அஸ்தி புதைக்கப்பட்ட இடமாகும். நிசீதிகைகளில் உயிர் துறந்து அழியாப்புகழ் பெற்ற ஆண் அல்லது பெண்ணின் அறிவார்ந்த அல்லது புனிதமான சாதனைகளை விவரிக்கும் கல்வெட்டுகள் பொறிக்கப்படுவது வழக்கமாயிற்று.பத்திரபாகு முனிவர், கவுந்தியடிகள் முதலான சமணத் துறவிகள் சல்லேகனை முறையில் உயிர்துறந்தவர்கள்.  
சல்லேகனை என்ற சொல் வீடுபேறு அடைவதற்காக சமணத் துறவிகள் மேற்கொள்ளும் உண்ணாநிலையைக் குறிக்கும். சல்லேகனை என்ற சொல்லுக்கு மெலிதல் என்பது பொருள்.  
”இடையூறு ஒழிவில்நோய் மூப்பிவை வந்தால்</br>
கடைதுறத்தல் சல்லே கனை.”  
பிறர் தரும் தாங்கவொன்னாத் தொல்லை, நாட்பட்ட நோய், முதுமை ஆகியவற்றால் பாதிக்கப்பட்டவர்கள் சல்லேகனை நோன்பிருந்து உயர் துறக்கலாம் என்று அருங்கலச்செப்பு என்ற சமண நூல் குறிப்பிடுகிறது. இந்தச் சடங்கில் உண்ணா நோன்பு இருப்போர் தொடக்கத்தில் திட உணவுகளை நீக்கி பால் போன்ற நீர் உணவுகளை மட்டும் அருந்துவர். இதற்கு சாந்தாரா, சாமடி மரணம், சன்யாசன மரணம் போன்ற வேறு பெயர்களும் உள்ளன.7 ஆம் நூற்றாண்டின் முற்பகுதியைச் சேர்ந்த நிசீதிகள் சரவணபெலகுளா மலைகளில் காணக்கிடைக்கின்றன. தொட்டஹூண்டி நிசீதிகை என்பது மேற்கு கங்கை காலத்திலிருந்து காணப்படும் குறிப்பிடத்தக்க சான்றுகளில் ஒன்றாகும். தொட்டஹூண்டி நிசீதிகைக் கல்வெட்டை, வரலாற்றாசிரியரும் கல்வெட்டு அறிஞருமான ஜே.எஃப். ஃப்ளீட் என்பவர் தொகுத்து ஆய்வு செய்துள்ளார். இக்கல்வெட்டில் இடம்பெற்றுள்ள பெயர்கள் தனிநபர் பெயரல்ல என்றும், இவை கங்க மன்னரின் பட்டங்களைக் குறிக்கும் பெயர்கள் ஆகும் என்று ஃப்ளீட் கருதுகிறார். இக்கல்வெட்டில் இடம்பெற்றுள்ள நிதிமார்கன் உண்மையில் மேலைக் கங்க மன்னன் சிறீபுருசனின் (ஆட்சியாண்டு கி.பி. 726-788) மைந்தன் இரணவிக்கிரமன் என்றும் ஃப்ளீட் கருதுகிறார். இந்தக் கருத்துடன் இக்கல்வெட்டின் காலம் கி.பி. 840 என்று கால அளவீடு செய்துள்ளார். இம்மன்னனின் மகனான சாத்தியவாக்கியன் என்பவன் மன்னன் சல்லேகனை நோற்று உயிர்துறந்த நிசீதிகையில் இந்த வீரக்கல்லை எடுப்பித்துள்ளான்.
# ஸ்ரீ சிமெண்ட்

**ஸ்ரீ சிமெண்ட்** என்பது இந்தியாவைச் சேர்ந்த சிமெண்ட் உற்பத்தியாளர் ஆகும். 1979 ஆம் ஆண்டு ராஜஸ்தான் மாநிலத்தில் துவங்கப்பட்ட இந்த நிறுவனம், தற்பொழுது கொல்கத்தாவை தலைமையிடமாக கொண்டு செயல்படுகிறது. ஸ்ரீ சிமெண்ட் மற்றும் பங்கூர் சிமெண்ட் என்று இரண்டு பெயர்களில் இந்த நிறுவனம் சிமெண்ட் விற்பனை செய்கிறது. இந்த நிறுவனத்துக்கு இந்தியா மற்றும் ஐக்கிய அமீரகத்தில் தொழிற்சாலைகள் உள்ளன.
# விலங்கு நலன்

**விலங்கு நலன்** (ஆங்கிலம்: animal welfare) என்பது மனிதரல்லா விலங்குகளின் (non-human animals) நலவாழ்வு குறித்த செயற்பாடு ஆகும். விலங்கு நலனின் முறையான தரநிலைகள் சூழல்களுக்கிடையே வேறுபடுகின்றன. எனினும் இவை பெரும்பாலும் விலங்கு நலக் குழுக்கள், சட்டமன்ற உறுப்பினர்கள், கல்வியாளர்களால் போன்றோரால் விவாதிக்கப்படுகின்றன. விலங்கு நல அறிவியலானது விலங்குகளின் ஆயுட்காலம், நோய், நோயெதிர்ப்புத் தடுப்பு, நடத்தை, உடலியங்கியல், இனப்பெருக்கம் ஆகியவற்றை ஒரு அளவீடுகளாகப் பயன்படுத்தினாலும் இவற்றில் எது சிறந்த விலங்கு நலனைக் குறிக்கிறது என்பது இன்னும் விவாதத்தில் உள்ளது.  
விலங்கு நலனுக்கான மதிப்பீடு பெரும்பாலும் மனிதரல்லா விலங்குகளும் உணர்திறன் கொண்டவை தான் என்ற கருத்தின் அடிப்படையில், அதிலும் குறிப்பாக விலங்குகள் மனிதப் பராமரிப்பில் இருக்கும் போது அவற்றின் நலனையும் இன்பதுன்பங்களையும் கருத்தில் கொள்ள வேண்டும் என்ற சிந்தனையின் அடிப்படையில், கொள்ளப்படுகிறது. உணவுக்காக விலங்குகள் எவ்வாறு கொல்லப்படுகின்றன, அறிவியல் ஆராய்ச்சியில் அவை எவ்வாறு பயன்படுத்தப்படுகின்றன, செல்லப்பிராணிகளாகவும், உயிரியல் பூங்காக்களிலும், பண்ணைகளிலும், வட்டரங்குகளிலும் அவை எவ்வாறு வளர்க்கப்படுகின்றன, மனித நடவடிக்கைகள் காட்டு விலங்குகளின் நலனையும் வாழ்வையும் எவ்வாறு பாதிக்கின்றன உள்ளிட்ட அனைத்தும் இம்மதிப்பீட்டில் அடக்கம்.  
விலங்கு நலன் பற்றிய கருத்துக்கு இரண்டு வகையான பார்வைகள் அல்லது விமர்சனங்கள் முற்றிலும் எதிர் நிலைகளிலிருந்து வைக்கப்படுகின்றன. ஒன்று, வரலாற்றில் சில சிந்தனையாளர்கள் நினைத்தது போல், மனிதர்களுக்கு விலங்குகளிடம் எந்தவிதமான கடமைகளும் இல்லை என்ற கருத்து. மற்றொன்று விலங்குகள் உடமைகளாகப் பார்க்கப்படக்கூடாது என்றும் விலங்குகள் மனிதர்களால் பயன்படுத்தப்படுவதென்பது எந்நிலையிலும் ஏற்புடையது அன்று என்றும் கூறும் விலங்குரிமை நிலைப்பாட்டை அடிப்படையாகக் கொண்டது. அதன்படி, சீரிய விலங்கு நலன் என்ற கருத்து விலங்குகள் மனிதர்களால் சுரண்டப்படும் நிலை தொடரவும் அது மென்மேலும் அதிகரிக்கவும் வழி வகுக்கிறது என்று சில விலங்குரிமை ஆதரவாளர்கள் வாதிடுகின்றனர். இதன் காரணமாகவே பல அறிஞர்கள் விலங்கு நலன் என்ற கருத்தையும் விலங்குரிமை என்ற கருத்தையும் இருவேறு எதிர் நிலைகளாகக் கருதுகின்றனர். வேறு சிலர் விலங்கு நல ஆதாயங்கள் எதுவாயினும் அவற்றை விலங்குரிமைக்கான முன்னேற்றப் படிகளாகக் கருதுகின்றனர்.  
மனிதர்களிடத்திலும் கூட நனவின் (consciousness) வரையறையில் உள்ள தத்துவ சிக்கல்களுக்கு நடுவில் நவீன நரம்பியல் அறிவியலாளர்கள் மனிதரல்லா விலங்குகளிடம் நனவு என்பது உண்டு என்பதை ஒருமித்தமாக ஏற்கின்றனர். இருப்பினும், நனவு என்பது ஒரு மெய்யியல் கேள்வி என்றும் அது அறிவியல் ரீதியாக ஒருபோதும் தீர்க்கப்பட முடியாதது என்றும் சிலர் கருதுகின்றனர். குறிப்பிடத்தக்க வகையில் இந்தக் கேள்வியை அனுபவரீதியாகச் சோதிப்பதில் உள்ள சில சிக்கல்களைக் களையும் திறன் கொண்ட புதிய ஆய்வு ஒன்று நடந்தேறியுள்ளது. இந்த ஆய்வானது விலங்குகளின் நனவுசார் உணர்வுகளை நனவுசாரா உணர்விலிருந்து பிரித்தறியும் ஒரு தனித்துவமான வழியை வகுத்துள்ளது. ரீசஸ் குரங்குகளில் நடத்தப்பட்ட இந்த ஆய்வில் நனவுசார்ந்து உணரப்படும் தூண்டுதல்களுக்கும் நனவுசாராது உணரப்படும் தூண்டுதல்களுக்கும் இடையில் முற்றிலும் எதிரான நடத்தை விளைவுகளை கணிக்கும் சோதனைகளை ஆராய்ச்சியாளர்கள் உருவாக்கினர். வியக்கத்தக்க வகையில், இக்கணிப்புகளை தெரியப்படுத்தப்பட்ட மனிதர்களுக்கு தெரியப்படுத்தப்படாத மனிதர்களுக்கும் இடையிலான ஆய்வில் வந்த விளைவுகளைப் போலவே அக்குரங்குகளின் நடத்தைகளும் துல்லியமாக இந்த நேரெதிர் விளைவுகளைக் அடிக்கோடிட்டுக் காட்டின.
# போர்த்துக்கீசிய மலாக்கா

**போர்த்துக்கீசிய மலாக்கா**, (மலாய் மொழி: *Melaka Portugis*; போர்த்துகீசியம்: *Malaca Portuguesa* அல்லது *Fortaleza de Malaca*; ஆங்கிலம்: *Portuguese Malacca*; சீனம்: 葡属马六甲) என்பது 1511-ஆம் ஆண்டில் இருந்து 1641-ஆம் ஆண்டு வரையில், 130 ஆண்டுகள், தீபகற்ப மலேசியாவின் மலாக்கா நகரை போர்த்துகீசியர்கள் ஆட்சி செய்ததைக் குறிப்பிடுவதாகும்.  
1511 ஆகஸ்டு 15-ஆம் தேதி, போர்த்துகீசியர்களின் தாக்குதலால் மலாக்கா சுல்தானகம் வீழ்ச்சி அடைந்தது. அதன் பின்னர், மலாக்கா சுல்தானகத்தின் கடைசி சுல்தான் மகமுட் ஷா *(Mahmud Shah of Malacca),* போர்த்துகீசியர்கள் மீது அடிக்கடி தாக்குதல்களை நடத்தி வந்தார்.  
சுல்தான் மகமுட் ஷாவின் தாக்குதல்களைத் தவிர்க்க, போர்த்துகீசியத் தளபதி அபோன்சோ டி அல்புகெர்க், மலாக்காவில் ஒரு கோட்டையைக் கட்டினார். அந்தக் கோட்டையின் பெயர் ஆ பாமோசா *(Fortaleza de Malaca).* அதன் பின்னர் மலாக்கா நகரம், போர்த்துகல் பேரரசின் கட்டுப்பாட்டிற்குள் வந்தது.  
போர்த்துகீசியர்கள் மலாக்காவை 130 ஆண்டுகள் ஆட்சி செய்தார்கள். 1641-ஆம் ஆண்டு மலாக்கா நகரத்தை டச்சுக்காரர்கள் *(Dutch East India Company)* கைப்பற்றிக் கொண்டார்கள்.
# போர்த்துக்கீசிய மலாக்கா

## வரலாறு

### லோபெஸ் டி செக்குயிரா

மலாக்காவின் செல்வச் செழிப்பைப் பற்றிய செய்தி போர்த்துகல் மன்னர் மானுவல் I என்பவரின் கவனத்தை ஈர்த்தது. அந்த வகையில் லோபெஸ் டி செக்குயிரா *(Diogo Lopes de Sequeira)* எனும் தன்னுடைய கடல்படைத் தளபதியை மலாக்காவிற்கு அனுப்பினார். லோபெஸ் டி செக்குயிரா தான் மலாக்கா மற்றும் தென்கிழக்கு ஆசியாவிற்கு அதிகாரப்பூர்வமாக வந்த முதல் ஐரோப்பியர்.  
லோபெஸ் டி செக்குயிரா 1509-ஆம் ஆண்டில் மலாக்காவிற்கு வந்தார். மலாக்காவிலும் மடகஸ்கார் தீவிலும் போர்த்துகீசியர்கள் வணிகம் செய்யும் வாய்ப்புகளைத் தேடி அவர் அங்கு வந்தார். போர்த்துகீசியர்கள் வியாபாரம் செய்யும் எண்ணத்துடன் தான் முதலில் மலாக்கா வந்தனர்.
# போர்த்துக்கீசிய மலாக்கா

## வரலாறு

### சுல்தான் மகமுட் ஷா

அப்போது மலாக்காவின் அரசராக சுல்தான் மகமுட் ஷா இருந்தார். தொடக்கத்தில் சுல்தான் மகமுட் ஷாவின் நல்ல வரவேற்பையும் விருந்தோம்பலையும் லோபெஸ் டி செக்குயிரா பெற்றார். இருந்தாலும், விரைவில் சிக்கல்கள் ஏற்பட்டன.  
போர்த்துகீசியர்கள் கோவாவைக் கைப்பற்றிய பிறகு, அங்கு மதம் தொடர்பான சிக்கல்கள் ஏற்பட்டன. இந்தக் கட்டத்தில் மலாக்கா சுல்தானின் அரசவையில் கோவா முஸ்லிம்கள் *(Goa Muslims)* செல்வாக்கு பெற்று இருந்தார்கள்.
# போர்த்துக்கீசிய மலாக்கா

## வரலாறு

### போர்த்துகீசியர்களின் அச்சுறுத்தல்

மதங்களுக்கு இடையே போட்டி ஏற்படும் என்ற பொதுவான உணர்வு தூண்டப்பட்டது. போர்த்துகீசியர்களால் ஒரு பெரிய அச்சுறுத்தல் ஏற்படும் என்றும் நம்ப வைக்கப்பட்டது. அதே சமயத்தில், லோபெஸ் டி செக்குயிராவின் அணுகு முறையும் சரியாக அமையவில்லை. அதனால் சுல்தான் முகமது ஷா கோபம் அடைந்தார்.  
லோபெஸ் டி செக்குயிராவின் ஆட்களில் பலரைச் சுல்தான் மகமுட் ஷா, கைது செய்து காவலில் வைத்தார். மற்ற சிலரைக் கொன்று விட்டார். பின்னர் நான்கு போர்த்துகீசியக் கப்பல்களைத் தாக்க முயன்றார். இருப்பினும் அவர்களில் பலர் தப்பினர்.  
லோபெஸ் டி செக்குயிராவைக் கொலை செய்ய திட்டம் வகுக்கப்பட்டது. இதை லோபெஸ் டி செக்குயிரா ஒற்றர்கள் மூலமாகத் தெரிந்து கொண்டார். அதனால் இரவோடு இரவாக இந்தியாவிற்குத் தப்பிச் சென்றார். அந்தச் சூழ்ச்சியில் லோபெஸ் டி செக்குயிராவின் உதவியாளர்கள் சிலர் கொல்லப் பட்டனர்.
# போர்த்துக்கீசிய மலாக்கா

## அல்பான்சோ டி அல்புகர்க்கு

1511 ஏப்ரல் மாதம் அபோன்சோ டி அல்புகெர்க் *(Afonso de Albuquerque)* என்பவர் போர்த்துக்கலின் குடியேற்ற நாடான கோவாவில் இருந்து மலாக்காவிற்கு வந்தார். 18 கப்பல்களில் 1200 போர் வீரர்களையும் கொண்டு வந்தார்.  
பழி வாங்கும் திட்டத்துடன் தான் அபான்சோ டி அல்புகர்க், மலாக்காவின் மீது படை எடுத்தார்.  
போர்த்துக்கீசியர்கள் துப்பாக்கி, பீரங்கிகளைக் கொண்டு தாக்குதல் நடத்தினர். சுல்தான் முகமது ஷாவிடம் அத்தகைய ஆயுதங்கள் எதுவும் இல்லை. மலாக்கா கடல்கரையில் ஒரு பெரிய போர் 40 நாட்கள் நடந்தது. 1511 ஆகஸ்டு மாதம் 24-ஆம் தேதி போர் முடிவுக்கு வந்தது.
# போர்த்துக்கீசிய மலாக்கா

## அல்பான்சோ டி அல்புகர்க்கு

### போர்த்துகீசிய சயாம் நல்லுறவு

அந்தப் போரில் சுல்தான் முகமது ஷா தோல்வி அடைந்தார். பின்னர் அவர் சில அரச நேய விசுவாசிகளுடன் பகாங் காட்டிற்குள் தஞ்சம் அடைந்தார். பகாங் என்பது மலேசியாவில் ஒரு மாநிலம். மலேசியாவின் மிகப் பெரிய அடர்ந்த காடுகள் இந்த மாநிலத்தில் தான் உள்ளன.  
அதன் பின்னர் காட்டிற்குள் இருந்தவாறு போர்த்துகீசியர்களின் மீது சுல்தான் முகமது ஷா அடிக்கடி மறைவுத் தாக்குதல்கள் நடத்தினார். அந்தத் தாக்குதல்கள் போர்த்துகீசியர்களுக்குப் பெரும் சிரமங்களைக் கொடுத்தன. இறுதியாக சுல்தான் முகமது ஷாவின் முயற்சிகள் தோல்வி அடைந்தன.
# போர்த்துக்கீசிய மலாக்கா

## அல்பான்சோ டி அல்புகர்க்கு

### ஆ பாமோசா கோட்டை

இதற்கு இடையில் மலாக்காவில் போர்த்துகீசியர்கள் தங்களின் பாதுகாப்பிற்காக ஒரு பெரிய கோட்டையைக் கட்டத் தொடங்கினார்கள். அந்தக் கோட்டையின் பெயர் **ஆ பாமோசா**.  
அந்தக் கோட்டையின் சிதைவுற்றப் பாகங்களை இன்றும் மலாக்காவில் பார்க்க முடியும். அவற்றை வரலாற்று நினைவுச் சின்னங்களாகக் கருதி, மலாக்கா வாழ் மக்கள் இதுகாறும் போற்றிப் பாதுகாத்து வருகின்றார்கள்.
# போர்த்துக்கீசிய மலாக்கா

## அல்பான்சோ டி அல்புகர்க்கு

### பிந்தான் தீவு

இதற்கிடையில், சுல்தான் முகமது ஷா, பகாங் காட்டில் இருந்து பிந்தான் தீவுக்குச் *(Bintan Island)* சென்று அங்கு ஒரு புதிய தலைநகரை நிறுவினார். ஜாவா தீவின் வடக்கே ரியாவு தீவுக் கூட்டங்கள் உள்ளன. அங்குதான் இந்தப் பிந்தான் தீவும் இருக்கிறது. அங்கு இருந்தவாறு சுல்தான் முகமது ஷா அடிக்கடி மலாக்கா போர்த்துகீசியர்கள் மீது சின்னச் சின்னத் தாக்குதல்களை நடத்தி வந்தார்.  
அந்தத் தாக்குதல்கள் போர்த்துகீசிய ஆளுமையில் பெரும் தாக்கங்களை ஏற்படுத்தவில்லை. இருப்பினும் அந்தத் தாக்குதல்கள் அவர்களுக்குப் பெரும் அச்சுறுத்தலாகவே இருந்து வந்தன. அது மட்டும் அல்ல. மலாக்காவின் போர்த்துகீசிய அரசாங்கத்திற்கு அது ஒரு பெரிய சவாலாகவும் விளங்கி வந்தது.
# போர்த்துக்கீசிய மலாக்கா

## அல்பான்சோ டி அல்புகர்க்கு

### ஜாவா டெமாக் சுல்தானகம்

ஜாவா டெமாக் சுல்தானகத்தின் *(Sultan of Demak)* அரசராக இருந்த பத்தி உனுஸ் *(Pati Unus)* என்பவரின் உதவியுடன் போர்த்துகீசியர்களை மீண்டும் எதிர்த்தார். 1521-ஆம் ஆண்டு ஒரு பயங்கரமான போர் மலாக்காவில் நடந்தது. அந்தப் போரில் பத்தி உனுஸ் கொல்லப்பட்டார்.  
பிந்தான் தீவில் இருந்த சுல்தான் முகமது ஷாவை அடக்குவதற்கு போர்த்துகீசியர்கள் தீவிரமாகக் களம் இறங்கினர். பிந்தான் தீவில் சுல்தான் முகமது ஷா இருக்கும் வரையில் தங்களுக்கு ஆபத்து என்பதை உணர்ந்தார்கள்.
# போர்த்துக்கீசிய மலாக்கா

## அல்பான்சோ டி அல்புகர்க்கு

### பிந்தான் தீவு தீக்கிரை

இந்த அச்சுறுத்தல் ஆபத்துகளை அடியோடு களைந்து விட வேண்டும் என்று போர்த்துக்கீசியர்கள் நினைத்தனர். ஆக பிந்தான் தீவையே அழித்துவிட முடிவு செய்தார்கள். ஒரு பெரும் படையைத் திரட்டி பிந்தான் தீவிற்கு அனுப்பினர். இது 1526-இல் நடந்தது.  
அந்தப் படைக்கு பெட்ரோ மாஸ்காரன்காஸ் *(Pedro Mascarenhas)* என்பவர் தலைமை தாங்கினார். பிந்தான் தீவையே அழித்து விட வேண்டும் என்று போர்த் தளபதிக்கு கட்டளை இடப்பட்டது. அதன் படியே அவரும் செய்து முடித்தார். 1526-ஆம் ஆண்டு பிந்தான் தீவைத் தீயிட்டுக் கொளுத்தினார்கள்.
# போர்த்துக்கீசிய மலாக்கா

## அல்பான்சோ டி அல்புகர்க்கு

### முசபர் ஷா

சுல்தான் முகமது ஷாவும் அவருடைய குடும்பத்தினரும் பிந்தான் தீவில் இருந்து சுமத்திரா, ரியாவ் (Riau) தீவுக் கூட்டத்தில் இருக்கும் கம்பார் எனும் இடத்திற்குத் தப்பிச் சென்றார். அங்கேயே அவர் தன்னுடைய கடைசி நாட்களையும் கழித்தார்.  
1528-ஆம் ஆண்டு சுல்தான் முகமது ஷா காலமானார். அத்துடன் மலாக்கா சுல்தான்களின் வரலாற்றுக்கும் ஒரு முற்றுப் புள்ளி வைக்கப் பட்டது. அப்போது சுல்தான் முகமது ஷாவுக்கு, முசபர் ஷா *(Muzaffar Shah);* அலாவுதீன் ரியட் ஷா *(Alauddin Riayat Shah II)* என இரு மகன்கள் இருந்தார்கள்.
# போர்த்துக்கீசிய மலாக்கா

## அல்பான்சோ டி அல்புகர்க்கு

### அலாவுதீன் ரியட் ஷா

முசாபர் ஷா, தீபகற்ப மலேசியாவின் வடக்கில் உள்ள மக்களால் அழைக்கப்பட்டார். அங்கு சென்ற அவர் பேராக் சுல்தானகத்தை *(Sultanate of Perak)* நிறுவினார். இன்னொரு மகன் அலாவுதீன் ரியட் ஷா, ஜொகூருக்குச் சென்று ஜொகூர் சுல்தானகத்தை *(Johor Sultanate)* நிறுவினார்.  
அதன் பின்னர் போர்த்துகீசிய ஆட்சியில் இருந்து மலாக்காவை அகற்றுவதற்கு ஜொகூர் சுல்தானால் பல முயற்சிகள் மேற்கொள்ளப்பட்டன. 1550-ஆம் ஆண்டில், ஜொகூர் சுல்தானின் வேண்டுகோளுக்கு இணங்க, மத்திய ஜாவா, ஜெபரா அரசின் *(Jepara Kingdom - Kalinyamat Sultanate)* ஆட்சியாளரான ராணி கலின்யாமட் *(Queen Kalinyamat),* மலாக்காவைக் கைப்பற்ற 40 கப்பல்களில் 4,000 வீரர்களை அனுப்பினார்.
# போர்த்துக்கீசிய மலாக்கா

## அல்பான்சோ டி அல்புகர்க்கு

### ராணி கலின்யாமட்

ராணி கலின்யாமட்டின் படைகள் வடக்கில் இருந்து தாக்கி மலாக்காவின் பெரும்பகுதியைக் கைப்பற்றின. ஆனாலும் போர்த்துகீசியர்கள் பதில் தாக்குதல் தொடுத்து மலாக்காவை மீட்டனர். அந்தத் தாக்குதலில் 2,000 ஜெபரா வீரர்கள் கொல்லப் பட்டனர்.
# போர்த்துக்கீசிய மலாக்கா

## ஆச்சே சுல்தானகம்

இந்தக் கட்டத்தில் மலாக்காவில் ஒரு புயல். மலாக்கா கடற்கரையில் இரண்டு ஜெபரா கப்பல்கள் கரை தட்டின. அவை போர்த்துகீசியர்களுக்கு இரையாயின. ஜெபரா வீரர்களில் பாதிக்கும் குறைவானவர்களே மலாக்காவை விட்டு வெளியேற முடிந்தது.  
1567-ஆம் ஆண்டில், ஆச்சே சுல்தானகத்தைச் சேர்ந்த இளவரசர் உசைன் அலி I ரியாத் ஷா மலாக்காவில் இருந்து போர்த்துகீசியர்களை வெளியேற்ற கடற்படைத் தாக்குதலைத் தொடுத்தார். ஆனால் தோல்வியில் முடிந்தது.
# போர்த்துக்கீசிய மலாக்கா

## ஆச்சே சுல்தானகம்

### ஜாவானிய ஜெபரா சுல்தானகம்

1574-ஆம் ஆண்டில், போர்த்துகீசியர்களிடம் இருந்து மலாக்காவைக் கைப்பற்ற, ஆச்சே சுல்தானகம் *(Aceh Sultanate);* மற்றும் ஜாவானிய ஜெபரா சுல்தானகம் *(Javanese Jepara);* ஆகியவற்றின் கூட்டுத் தாக்குதல் மீண்டும் நடைபெற்றது. இதுவும் தோல்வியில் முடிந்தது.  
மலாக்காவைக் கைப்பற்றிய போர்த்துகீசியர்கள் அடுத்தக் கட்டமாக சயாம் (தாய்லாந்து) நாட்டுடன் சுமுகமான உறவுகளை ஏற்படுத்திக் கொள்ள ஆசைப் பட்டனர். அதன் பொருட்டு தீவிரமான முயற்சிகளில் இறங்கினார்கள்.
# போர்த்துக்கீசிய மலாக்கா

## ஆச்சே சுல்தானகம்

### மன்னர் ராமாதிபோடி

ஏனென்றால், சயாம் எந்த நேரத்திலும் மலாக்காவைத் தாக்கும் தயார் நிலையிலேயே இருந்து வந்தது. சீன மிங் அரசர்களின் பாதுகாப்பு மட்டும் மலாக்காவிற்கு இல்லாமல் இருந்திருக்குமானால், சயாம் நாடு நிச்சயமாக மலாக்காவின் மீது எப்போதோ படை எடுத்து இருக்கும். அந்தச் சமயத்தில் சயாம் நாட்டை மன்னர் ராமாதிபோடி ஆண்டு வந்தார்.  
மன்னர் ராமாதிபோடியிடம் சமாதானம் பேசி நல்ல உறவுகளை ஏற்படுத்திக் கொள்ள போர்த்துகீசியர்கள் விரும்பினார்கள். ஆகவே அவர்கள் 1511 ஆம் ஆண்டு ஆகஸ்டு மாதம் டுவார்த்தே பெர்ணாண்டஸ் *(Duarte Fernandez)* எனும் தூதரைச் சியாம் நாட்டின் அயோத்தியாவிற்கு அனுப்பி வைத்தார்கள்.
# போர்த்துக்கீசிய மலாக்கா

## மலாக்காவில் போர்த்துகீசியர்கள்

மன்னர் ராமாதிபோடியும் முகம் சுளிக்காமல் அந்தத் தூதரைச் சகல மரியாதையுடன் வரவேற்று உபசரித்து அனுப்பினார். இவை அனைத்தும் போர்த்துகீசியர்கள் மலாக்காவைக் கைப்பற்றிய நான்கே மாதங்களில் நடந்து முடிந்தவை.  
மலாக்காவைப் போர்த்துகீசியர்கள் கைபற்றிய பின்னர் அதன் வாணிபச் சூழ்நிலையில் சில மாற்றங்கள் ஏற்பட்டன. மலாக்காவை நிர்வாகம் செய்வதிலும் அவர்களுக்கு பற்பல சிரமங்கள் ஏற்பட்டன. மலாக்கா ஒரு சுல்தானின் ஆட்சியின் கீழ் இருந்த போது பல தரப் பட்ட சமயத்தவர்கள் பாரபட்சம் இல்லாமல் மலாக்காவில் வியாபாரம் செய்ய வந்தனர்.
# போர்த்துக்கீசிய மலாக்கா

## மலாக்காவில் போர்த்துகீசியர்கள்

### ஆசிய வாணிக வலைப் பின்னல்

ஆனால், போர்த்துகீசியர்கள் வந்த பின்னர் மற்ற சமூகத்தினர் மலாக்காவிற்கு வர தயக்கம் காட்டினர். அவர்களின் பாதுகாப்பிற்கு முறையான உத்தரவாதம் இல்லாமல் போனதே அதற்கு முக்கியமான காரணம். ஆசிய வாணிகத்தைத் தங்கள் பிடிக்குள் கொண்டு வர வேண்டும் எனும் போர்த்துகீசியர்களின் தலையாய இலட்சியம் மலாக்காவில் நிறைவேறவில்லை.  
அதற்குப் பதிலாக ஆசிய வாணிக வலைப் பின்னலையே அவர்கள் நலிவுறச் செய்து விட்டனர். மலாக்கா நீரிணையைப் பயன்படுத்துவது ஆபத்தானது என்று மேலை நாட்டு வணிகர்கள் ஒதுங்கிப் போகும் அளவிற்கு நிலைமை மோசமாகிப் போனது.  
அதனால் பெருவாரியான வணிகர்கள் மலாக்காவிற்கு வருவதை நிறுத்திக் கொண்டனர். மாறாக வேறு வாணிக மையங்களுக்குச் செல்லத் தொடங்கினர். அதனால் மலாக்காவின் வாணிகக் கேந்திரம் பாதிப்பு அடைந்தது.
# கோடினஸ்

கோட்டினஸ் (/ ***koʊ*** *,* **ஸ்மோக் தாவரம்** அல்லது, **ஸ்மோக் புஷ்**, **அனாகார்டியேசியே** குடும்பத்தில் உள்ள ஏழு வகையான பூக்கும் தாவரங்களின் பேரினமாகும், இது சுமாக்ஸுடன் ( ரூஸ் ) நெருங்கிய தொடர்புடையது.
# கோடினஸ்

## பண்புகள்

பூமியின் இதமான வெப்பநிலைப் பகுதியான வடகோளத்தில் காணப்படும் இவை பெரிய புதர்ச் செடியாகவோ சிறிய மரம் போலவோ இருக்கும்.
# எலுமிச்சை வாலாட்டி

**எலுமிச்சை வாலாட்டி** (*Citrine wagtail*)(*மோட்டாசில்லா சிட்ரியோலா*) என்பது மோட்டாசில்லிடே குடும்பத்தில் உள்ள ஒரு சிறிய பறவை சிற்றினமாகும்.
# எலுமிச்சை வாலாட்டி

## சொற்பிறப்பியல்

*சிட்ரின்* என்ற சொல் மஞ்சள் நிறத்தைக் குறிக்கிறது.
# எலுமிச்சை வாலாட்டி

## வகைப்பாட்டியல்

21ஆம் நூற்றாண்டின் முற்பகுதியில் இதன் உயிரியல் அமைப்புமுறைகள், தொகுதி பிரிப்பு வரலாறு மற்றும் உயிரியல் வகைப்பாடு ஆகியவை விவாதத்திற்கு உட்பட்டவை. ஏனென்றால், இந்தப் பறவை கிழக்கு (*மோ. ட்சுட்சென்சிசு*) மற்றும் மஞ்சள் வாலாட்டி (*மோ. பிளாவா*) ஆகியவற்றுடன் இனக்குழுவினை உருவாக்குகிறது. இந்தக் குழுவில் உள்ள பல உயிரலகு எந்த இனத்தொகையுடன் கூடியது என எதிர்காலத்தில் உடனடியாக தீர்க்கப்பட வாய்ப்பில்லை.
# எலுமிச்சை வாலாட்டி

## விளக்கம்

இது மெலிந்த, 15.5 முதல் 17 செ.மீ. நீளமுள்ள பறவை ஆகும். *மோட்டாசில்லா* பேரினத்தின் நீண்ட, தொடர்ந்து வாலாட்டும் பண்பினை இதுகொண்டுள்ளது. இனப்பெருக்கம் செய்யும் வயது முதிர்ந்த ஆணின் இறகுகளின் மேலே சாம்பல் அல்லது கருப்பு நிறத்தில் காணப்படும். சிவப்பு நிறத்தில் வெள்ளை நிறத்தில் இருக்கும், மேலும் கருப்பு முனையைத் தவிரக் கீழே மற்றும் முழு தலையிலும் பிரகாசமான மஞ்சள் நிறமாக இருக்கும். குளிர்கால இறகுகளில், இதன் மஞ்சள் நிற அடிப்பகுதி வெள்ளை நிறத்தால் நீர்த்தப்படலாம். மேலும் பழுப்புநிறத் தலை மஞ்சள் நிற தலைப்பகுதி சிறகுகளுடன் காணப்படும். பெண் பறவைகளின் குளிர்கால இறகுகள் ஆண்களின் இறகுகள் போல ஆனால் வெளிறி காணப்படும்.